**AZƏRBAYCAN RESPUBLİKASI TƏHSİL NAZİRLİYİ**

**Azərbaycan Respublikası Təhsil Nazirliyinin 640 saylı 30 sentyabr 2016-cı il tarixli əmri ilə təsdiq edilmişdir.**

**ALİ TƏHSİL PİLLƏSİNİN DÖVLƏT STANDARTI**

**MAGİSTRATURA SƏVİYYƏSİNİN İXTİSAS ÜZRƏ**

**T Ə H S İ L P R O Q R A M I**

**İxtisasın (proqramın) şifri və adı: 060410 – Dövlət və bələdiyyə idarəetməsi**

**BAKI – 2016**

**Ümumi müddəalar**

* 1. Magistratura səviyyəsinin **060410 – Dövlət və bələdiyyə idarəetməsi** ixtisası üzrə Təhsil Proqramı «Təhsil haqqında» Azərbaycan Respublikası Qanununa, Azərbaycan Res­pub­li­ka­sı Na­zir­lər Kabinetinin müvafiq qərarları ilə təsdiq olunmuş «Ali təh­sil pillə­si­nin döv­lət standartı və proqramı", «Magistratura təhsilinin məz­mu­nu, təş­ki­li və «ma­gistr» dərəcələrinin verilməsi Qaydaları»nın tələblərinə, «Ali təh­silin ma­gistratura səviyyəsi üzrə ixtisasların (ixtisaslaşmaların) Təs­­nifa­tı»na və digər qanunvericilik aktlarına uy­ğun hazırlanmışdır.
  2. Tabeliyindən, mülkiyyət növündən və təşkilati-hüquqi formasından asılı olmayaraq Azərbaycan Respublikasında fəaliyyət göstərən ali təhsil müəssisələri **060410 – Dövlət və bələdiyyə idarəetməsi** ixtisası üzrə magistr hazırlığını bu Təhsil Proqramı ilə həyata keçirir.
  3. Strukturda istifadə olunan işarələr:

**ÜK –** ümummədəni kompetensiyalar

**PK** **–** peşə kompetensiyaları

* 1. **060410 – Dövlət və bələdiyyə idarəetməsi ixtisasının xarakteristikası**
  2. Təhsil Proqramının mənimsənilməsinin normativ müddəti və məzunlara verilən elmi-ixtisas dərəcəsi:

|  |  |  |  |  |
| --- | --- | --- | --- | --- |
| **İxtisasın şifri və adı** | **Verilən elmi-ixtisas dərəcəsi** | **Əyani forma üzrə təhsil müddəti** | **Kreditlərin sayı** |  |
| **060410 – Dövlət və bələdiyyə idarəetməsi**  **İxt isaslaşmalar:**  *- Dövlət strukturlarında menecment*  *- Bələdiyyə menecmenti*  *- Dövlət qullu*ğ*unun təşkili və idarə edilməsi*  *- Dövlət idarəçiliyində ictimaiyyətlə əlaqələr*  *- Regional idarəetmə*  *- Dövlət proqramlarının və layihələrin idarə edilməsi*  *- Elektron idarəetmə* | **Magistr** | **2 il** | **120** |  |

**3. Məzunun ixtisas xarakteristikası və**

**Kompetensiyası**

* 1. **Magistrin ixtisas xarakteristikası**

Magistr nəzəri prinsip və tədqiqat metodları haqqında ümumi təsvirə və geniş biliyə malik olmalı, peşə hazırlığı tələb edən elmi-tədqiqat işi aparmağa və pedaqoji fəaliyyətə hazır olmalı, peşəkar fəaliyyəti çərçivəsində gözlənilməz və mürəkkəb məsələləri həll etməyi bacarmalıdır.

* 1. **Proqramın mənimsənilməsi nəticəsində məzunun kompetensiyasına qoyulan tələblər**
     1. Məzun aşağıdakı ümummədəni kompetensiyalara (**ÜK**) yiyələnməlidir:
* Kollektivdə işləmək **(ÜK-1);**
* Digər sahələrin mütəxəssisləri ilə ünsiyyətdə olmaq **(ÜK-2);**
* Fəal sosial mobillik **(ÜK-3);**
* Beynəlxalq arenada işləmək **(ÜK-4);**
* hüquqi biliklər və etik normalara malik olmaq **(ÜK-5);**
* yeni ideyalar irəli sürmək **(ÜK-6);**
* müstəqil işləmək **(ÜK-7);**
* elmi-tədqiqat və elmi-istehsalat işlərinin təşkilində, elmi kollektivin idarə olunmasında bacarıq və vərdişlərə malik olmaq **(ÜK-8);**
* təşəbbüskarlıq və liderlik **(ÜK-9);**
* işi təşkil etmək və planlaşdırmaq qabiliyyətinə malik olmaq **(ÜK-10);**
  + 1. Məzun aşağıdakı peşə kompetensiyalarına (**PK**) yiyələnməlidir:

***Elmi-tədqiqat sahəsi üzrə:***

* fundamental və kompyuter fənləri sahəsində dərin biliklərə əsaslanan riyazi modelləşdirmə üsullarından istifadə etmək **(PK-1);**
* dövlət və bələdiyyə idarəetməsi problemlərini tədqiq etmək **(PK-2);**
* elmi-tədqiqat və elmi axtarışlar aparmaq (**PK-3);**
* dövlət və bələdiyyə idarəetmə inkişafının əsas istiqamətləri üzrə müstəqil təhlil aparmaq **(PK-4);**
* öz elmi araşdırmalarının nəticələrinin təqdim etmək bacarığına **(PK-5);**
* fənlərin ümumi mənzərəsini müstəqil qurmağa **(PK-6);**

***Pedaqoji sahə üzrə:***

* ali təhsilin bakalavriat səviyyəsində beynəlxalq münasibətlər ixtisası fənlərini tədris etmək **(PK-7);**
* elektron kitabxanalardan, referativ jurnallardan ixtisasın aktual elmi-texniki

məlumatlarını əldə etmək **(PK-8);**

- tədris, təlim və ya digər üsullarla öz biliklərini başqasına ötürə bilmək **(PK-9);**

***Layihələrin idarə edilməsi üzrə :***

* hazırlanmış dövlət bələdiyyə layihələrinin həyata keçirilməsi üçün tapşırıqları, layihələrin iqtisadi aspektlərini, müvafiq normativ və metodiki sənədləri sərbəst hazırlamaq və ya onların hazırlanmasına rəhbərlik etmək **(PK-10);**
* dövlət və bələdiyyə layihə və proqramların yerinə yetirilməsi üçün konkret standartlar hazırlamaq (PK-11);
* dövlət və bələdiyyə layihələrin iqtisadi səmərəliliyini müəyyənləşdirmək **(PK-12);**

***Təşkilati-inzibatçılıq sahəsi üzrə:***

* fənn qrupları üzrə ümumi formaları və qanunauyğunluğu müəyyənləşdirmək **(PK-13);**
* dövlət və bələdiyyə idarəetməsi problemlərinin həllində qabaqcıl təcrübəni tətbiq etmək **(PK-14);**
* dövlət və yerli özünüidarəetmə orqanlarının, dəyişən xarici mühitin əlverişli imkanlarına və gözlənilməyən dəyişikliklərin adaptasiya etmək **(PK-15);**
* kollektivlərin elmi-tədqiqat işlərinə rəhbərlik etmək **(PK-16);**
* qeyri-ixtisas bilikləri (o cümlədən) qısaca və dürüst ifadə etmək **(PK-17);**
* peşəkar fəaliyyəti çərçivəsində gözlənilməz və mürəkkəb məsələləri həll etmək **(PK-18);**
* müvafiq fəaliyət və metodları təklif etmək və planlaşdırmaq, onların qısa və uzunmüddətli nəticələrini təhlil etmək **(PK-19);**
* fəaliyyət və ya təhsil sahəsi ilə bağlı problemləri yaradıcı şəkildə müəyyənləşdirmək və ortaya qoya bilmək, konkret vaxt çərçivəsində və məhdud informasiya şəraitində onları həll edə bilmək (**PK-20);**
* fəaliyyət və təhsil sahəsi ilə bağlı problemlərin həlli zamanı müvafiq texnologiya və metodları seçmək və onlardan istifadə edə bilmək, həmçinin potensial nəticələri müəyyənləşdirmək və ya qiymətləndirə bilmək **(PK-21);**
* fəaliyyət və təhsil sahəsi ilə bağlı problemlərin həlli zamanı şəxsi davranışlarını tənqidi şəkildə qiymətləndirmək **(PK-22);**
* fəaliyyət və təhsil sahəsi ilə bağlı problemləri Azərbaycan və bir xarici dildə şifahi və yazılı olaraq təqdim etmək və əsaslandırmağa, həmçinin mütəxəssis və qeyri-mütəxəssislərlə birgə müvafiq müzakirələrdə iştirak edə bilmək **(PK-23);**
* innovativ yanaşma tələb edən mürəkkəb və gözlənilməz şəraitlərdə müstəqil şəkildə fəaliyyət göstərmək **(PK-24);**
* təşkilat və ya qrupların strateji fəaliyyəti ilə bağlı məsuliyyət daşımaq **(PK-25);**
* mürəkkəb şəraitlərdə etik qaydalara uyğun şəkildə davrana bilməyə, şəxsi davranışların etik aspektləri, imkanları, məhdudiyyət və sosial rolunu anlamaq, fəaliyyət və təhsil sahəsi ilə bağlı məsələlərdə əsaslandırılmış qiymətləndirmə aparmaq **(PK-26);**
* davamlı təlim və peşəkar inkişafla bağlı şəxsi və digərlərinin ehtiyaclarını qiymətləndirmək, həmçinin müstəqil təhsil üçün zəruri olan səmərəli metodlardan istifadə edə bilmək **(PK-27).**

1. **Peşə fəaliyyəti üzrə hazırlıq səviyyəsinə və təhsilin**

**məzmununa qoyulan minimum tələblər**

* 1. **Peşə fəaliyyətinin xarakteristikası.**
     1. **4.1.1. 060410 – Dövlət və bələdiyyə idarəetməsi** ix­tisası üzrə magistrlərin peşə fəaliyyətinin əsas istiqamətləri:
* elmi-tədqiqat;
* pedaqoji;
* istehsalat-texnoloji;
* təşkilati-inzibatçılıq;
* servis və s.
  + 1. **Hazırlıq səviyyəsinə qoyulan tələblər:**

***Elmi-tədqiqat sahəsi üzrə:***

* “Dövlət və bələdiyyə idarəetməsi” sahəsinin real proseslərinin və obyektlərinin öyrənilməsində elmi, təkilati və tətbiqi məsələlərin həllində qabaqcıl təcrübəni tətbiq etmək;
* elm və texnikanın nailiyyətlərindən, Azərbaycanın və xarici ölkələrin qabaqcıl təcrübəsindən istifadə etməklə “Dövlət və bələdiyyə idarəetməsi” sahəsində aparılan elmi-tədqiqat işlərini təhlil etmək və nəticələri ümumiləşdirmək;
* konfranslar, seminarlar, simpoziumlar hazırlamaq və keçirmək;
* elmi nəşrlər hazırlamaq və redaktə etmək.

***Pedaqoji sahə üzrə***:

* mühazirə oxumaq;
* məşğələ və seminar dərslərini aparmaq

***Təşkilati-inzibatçılıq sahəsi üzrə:***

* elmi-tədqiqat qruplarının işini təşkil etmək;
* fəaliyyət nəticələrini proqnozlaşdırmaq üçün elmi yenillikləri tətbiq etmək;
* elmi araşdırmaların nəticələrini kəmiyyət və keyfiyyətcə qiymətləndirmək;

* 1. **Təhsilin məzmununa qoyulan minimum tələblər**

□ İxtisas üzrə fənn bölümləri, fənlərin kreditləri, onların mənimsənilməsi­nin nəticələri (bilik, bacarıq və vərdişlər baxımından) və qazanılması nəzər­də tutulan kompetensiyaların kodları.

|  |  |  |  |  |  |
| --- | --- | --- | --- | --- | --- |
| **Fənn bölümünün kodu** | **Fənn bölümləri, onların mənimsənilməsinin nəticələri (bilik, bacarıq vərdişlər baxımından)** | **Fənn bölümləri üzrə kreditlərin sayı** | **Fənnin kodu və adı** | **Fənn üzrə kreditlərin sayı** | **Qazanılması nəzərdə tutulan kompetensiyaların kodları** |
| **Təhsil hissəsi** | | | | | |
| **M F-B00** | **İxtisas (ixtisaslaşma) fənləri bölümü**  **bilməlidir:**  Bu bölümə daxil olan fənlərin öyrənilməsi nəticəsində tələbə **bilməlidir:**  -müasir iqtisad elminin əldə etdiyi nailiyyətləri sistemləşdirilmiş şəkildə şərh etməyi, yeni iqtisad sistemlərin, transformasiya posesinin qanunauyğunluqlarını və metodoloji prinsiplərini, mikro və makro iqtisadi problem və modellərin sistemli şəkildə şərhini, qlobal qeyi-sabitlik şəraitində iqtisadi artımın və təhlükəsizliyin qorunması siyasətini, işgüzar tsiklin idarə olunmasını, uzunmüddətli iqtisadi artımın sürətləndirilməsi yollarını;  -iqtisad elminin və iqtisadiyyatın fəlsəfi-metodoloji aspektdən dəyərləndirilməsini, mövcud nəzəri və metodoloji problemləin konseptual qiymətləndirilməsini, müxtəlif yanaşmaların müqayisəli təhlili və nəzəri ümimiləşdirilmələrin aparılması metodikasını, iqtisadiyyatın sistemli yaranış keyfiyyətində ictimai həyatın digər sfera və sahələri ilə inteqrativ bağlılığının fəlsəfi interpretasiyasını;  -dövlətin əsas xüsusiyyətlərinin tiplərini, ictimai funksiyalarını və idarəetmə sistemini;  -dövlət idarəetmə funksiyalarını və növlərini dövlət idarəçiliyinin təşkilati quruluşunu və formalarını, dövlət idarəçilyinin prinsiplərini;  -dövlət və bələdiyyə idarəçiliyi sahəsində müasir problemlərinin öyrənilməsi və qiymətləndirilməsi;  -dövlət və bələdiyyə idarəçiliyinin strateji aspektlərinin tədqiqi;  -dövlət və bələdiyyə idarəçiliyində heyətlə (kadrlarla) işin aparılması mexanizmini müəyyən etmək;  -dövlət və bələdiyyə müəssisələrinin müasir aspektlərinin tədqiqini;  -müasir dövlət və bələdiyyə qulluğunun təşkilini;  -İşgüzar yazışmalar və oyunlar keçirilməsi təcrübəsinə yiyələnməyi;  -özünüidarəetmə nəzəriyyəsini mənimsəməyi;  -dövlətin antiinhisar siyasətini həyata keçirməyi;  -Azərbaycanda korporativ idarəetmənin xüsusiyyətlərini tədqiq etməyi;  **bacarmalıdır.**  -riskin və qeyri-müəyyənliyin iqtisadi mahiyyəti, oyunlar nəzəriyyəsinin məzmununu izah etməyi, alternativ strategiyanın müəyyənləşdirilməsini, gəlirlərin bölgüsü və yoxsulluğa qarşı mübarizənin istiqaməıtləri, qeyri-bərabərliyi törədən səbəblər, amillər və mənbələri aşkar etməyi, makroiqtisadiyyatın əsas prinsipləri, dövlətin iqtisadi siyasəti, onun xarici ticarətin və milli iqtisadiyyatın inkişafına olan təsirini müəyyənləşdirməyi;  -iqtisadi proses və hadisələrin konseptual məzmununu tam və dolğun şəkildə üə çıxarmağı, konseptual yanılmalara yol verilməməsini, aparılan tədqiqatların fəlsəfi metodoloji yönümünü, o cümlədən problemlərin tədqiqat metodları və şərhi üsullarını müəyyən etməyi, onların inkişaf təməyyülləri və perspektivləri haqqında əsaslandırılmış biliklər sistemini formalaşdırmağı;  -təşkilat nəzəriyyəsi sahəsində müasir biliklərə yiyələnməyi;  -idarəetmə qərarları və əməliyyatların idarə edilməsi təcrübəsinin tədqiq edilməsini;  -layihələrin idarə edilməsi və sosial idarəetmə sahəsində müasir bilikləri mənimsəməyi;  Regional siyasətin məzmunu, strukturunu, məqsədlərini, prinsiplərini və təşkilati quruluş formalarını, mərkəzi yeli idarəetmə orqanlarını;  -regional iqtisadiyyatın inkişaf tendensiyalarını və idarə edilməsini;  -regional idarəetmənin funksiyalarını və təşkilati quruluşunu;  -regional idarəetmə mexanizminin mahiyyətini, növlərini, proqramlarını reallaşdırılmasını, regional idarəetmədə sənaye və investisiya fəaliyyətini;  -regional inkişafda strateji idarəetmənin regional inkişafın ümumi və lokal və uzunmüddətli və qısa müddətli məqsədlərini;  -regional idarəetmə fenomenini təbiətini və modelin yerli özünüidarəetmənin sosial-iqtisadi, ictimai0siyasi funksiyaları və onların Azərbaycanda xüsusiyyətlərini;  -Azərbaycanda yerli özünüidarəetmənin tarixi dərslərini;  -yerli özünüidarəetmənin beynəlxalq təcrübəsinin və onlardan Azərbaycanda istifadə edilməsi problemlərini;  -yerli özünüidarəetmənin təşkilini bələdiyyə mülkiyyətini, strukturunu və istifadə texnologiyalarını;  -bələdiyyə maliyyəsinin məzmunu, mənbələri və strukturunu, bələdiyyə vergilərini, büdcəsini, sosial-iqtisadi inkişaf fondlarını, bələdiyyənin xeyiyyə fondlarını;  -bələdiyyə qulluğu, onun formalaşması və inkişaf tendensiyalarını, inkişaf konsepsiyasını;  -bələdiyyə səviyyələrində mənzil prroblemlərinin həlli metodlarının resurs mənbələrini;  -şəhər və rayon istehsal və iqtisadi subyektləri ilə bələdiyyə orqanlarının qarşılıqlı fəaliyyət mexanizmini.  **Yiyələnməlidir:**  -peşəkar sferada praktiki fəaliyyət vərdişlərinə;  -peşəkjar sferada elmi-tədqiqat işlərinin aparılmasının metod və metododlogiyasını;  -sərbəst tədqiqat və elmi iş aparmaq vərdişlərinə;  -müasir vasitələrin tədqiqi ilə dövlət resurslarının idarə edilməsi proseslərinin təkmilləşdirilməsinə;  -idarəetmə fəaliyyətində risklərin idarə olunması üçün statistik, ekspert və kombinasiya üsullarının tətbiqinə. | **60** | **MİF-B01**  *Dövlət və bələdiyyə idarəçiliyinin müasir*  *problemləri*  **MİF-B02**  *Tədqiqat metodları*  **MİF – B03**  *Ali məktəb*  *tərəfindən*  *müəyyən edilən*  *fənlər\** | **6**  **6**  **48** | **PK – 1**  **PK – 2**  **PK – 3**  **PK – 4**  **PK – 5**  **PK – 6**  **PK – 7**  **PK – 11**  **PK – 12**  **PK – 17**  **PK – 18**  **PK – 19**  **PK – 20**  **PK – 21**  **PK – 22**  **PK – 23**  **PK – 24**  **PK – 25**  **PK – 26**  **PK – 27** |
| **Tədqiqat və Təcrübə** | | | | | |
| **MET –B00** | **Elmi-tədqiqat işləri**  Magistr tədqiqatlar, kommunikasiya və innovasiya, tədqiqat işlərinin aparılması dərslərini mənimsədikdən və elmi-tədqiqat işini yerinə yetirdikdən sonra aşağıdakıları  bilməli və bacarmalıdır:  - dissertasiya işinin mövzusunu müəyyənləşdirmək  - dissertasiya işinin planını hazırlamaq  - dissertasiya işinin hazırlanması üçün vaxt qrafikini tərtib etmək  - dissertasiya mövzusu ilə bağlı elmi baxımdan əsaslandırılmış tənqidi yanaşma ortaya qoymaq  - dissertasiya işində ortaya qoyulan araşdırma problemi ilə bağlı məlumat əldə etmə vasitələrini müəyyənləşdirmək  - dissertasiya mövzusu ilə bağlı ədəbiyyatları müəyyənləşdirmək  - dissertasiya işinin tədqiqat obyekti ilə bağlı məlumat əldə etmə vasitələrini müəyyənləşdirmək  - araşdırma və tədqiqatlarla bağlı akademik etika qaydalarını bilmək  - dissertasiya işinin yazı qaydalarını bilmək  - məlumat toplama vasitəsindən istifadə edərək məlumatların əldə edilməsi və analizi  - dissertasiya işində tətbiq edilən analizlərdən sonra əldə edilən nəticələrin elmi təhlili  - əldə olunmuş nəticələrin tətbiq edilməsi imkanlarını müəyyənləşdirməyi;  - yerinə yetirilmiş dissertasiya işinin müdafiəsini;  - dissertasiya işinin nəticələrinin çapa hazirlanmasını;  - elmi-tədqiqat işinin mövzusunun seçilməsi  - elmi-tədqiqatların aparılması prosesini bilmək  - tədqiqat prosesi zamanı müəyyən edilmiş mövzu haqqında daha əvvəl aparılmış araşdırma və elmi-tədqiqat işlərini nəzərdən keçrimə  - məlumatların daha etibarlı mənbələrdən toplanılması üçün ideal məlumat toplama metodlarının seçilməsi bilmək  - ehtiyac duyulan əsas və köməkçi məlumatların əldə edilmə mənbələrini və onlardan istifadə üsullarını bilmək  - elmi-tədqiqat prosesində xarici ədəbiyyatlardan istifadə edilməsi  - elmi-tədqiqat zamanı zəruri müasir proqram təminatlarını və onlardan istifadə qaydalarını  - elmi məqalə yazarkən istinadlarda vacib akademik etika qaydalarını bilmək  - elmi-tədqiqat prosesinin, araşdırma analizlərinin və nəticələrinin məruzə edilməsi  - aparılan elmi-tədqiqatların elmi məqalə halına salınması  - elmi jurnallar üçün məqalə və ya elmi konfranslar üçün məruzələrin hazırlanması  - məruzələrin təqdim edilməsi  - ali məktəb təhsilinin prinsip və məzmununu bilmək  - tədris prosesinin təşkili və idarə edilməsi metodlarını bilmək  - tələbə psixologiyasını və tələbə davranışlarını bilmək  - tələbə qiymətləndirmə metodlarını bilmək və bu metodları tətbiq etmək  - tədris prosesində istifadə olunan dərs materiallarının hazırlanmasını bilmək  - eyni zamanda istifadə olunacaq ədəbiyyatların seçmək və düzgün şəkildə istifadə edə bilmək  - imtahanlarda tələbənin qiymətləndirilməsi zamanı istifadə olunan materialların (sualların, keyslərin və s.) hazırlama prosesi və üsullarını bilmək  - tədris prosesi zamanı auditoriyada davranış qaydalarını bilmək  - tədris prosesi zamanı müasir proqram təminatı vasitələrindən istifadə qaydalarını bilmək.  - elmi-tədqiqat və elmi-pedaqoji  təcrübələrdə iştirak nəticəsində əldə edilən nəticələrdən dissertasiya işində istifadə etməyi; | **60** | *Tədqiqatlar, kommunikasiya və innovasiya*  *Tədqiqat İşinin Aparılması*  *Elmi-tədqiqat təcrübəsi*  *Elmi-pedaqoji təcrübə*  *Magistrlik dissertasiyasının hazırlanması və müdafiəsi* | **6**  **6**  **6**  **6**  **36** | **PK – 1**  **PK – 2**  **PK - 3**  **PK – 4**  **PK – 5**  **PK – 6**  **PK – 8**  **PK – 10**  **PK – 11**  **PK – 12**  **PK – 19 PK – 20**  **PK – 21** |
|  | **Kreditlərin ümumi cəmi** | **120** |  | **120** |  |

*\* İxtisas və müvafiq İxtisaslaşmalar üzrə səriştələr (kompetensiyalar) və buna müvafiq fənlər ali təhsil müəssisələri tərəfindən müəyyənləşdirilir.*

* 1. İx­ti­sa­s üzrə magistr təhsil proqramının yerinə yetirilməsi müddəti:

ümumi həftələrin sayı – 94

o cümlədən:

* + nəzəri təlim - 30 həftə

- Tədqiqatlar, kommunikasiya və innovasiya, Tədqiqat İşinin Aparılması - 8 həftə

* + təcrübələr (elmi-tədqiqat və elmi-pedaqoji) - 8 həftə
  + imtahan sessiyaları - 6 həftə
  + magistrlik dissertasiyasının hazırlanması və müdafiəsi - 28 həftə
  + tətillər - 14 həftə

1. **Maddi-texniki, tədris bazası və kadr potensialı**
   1. Ali təhsil müəssisəsinin **060410 – Dövlət və bələdiyyə idarəetməsi** ixtisasının təhsil proqramınamüvafiq hazırlanmış tədris planında nəzərdə tutulan fənlər üzrə dərslərin aparılması, təcrübələrin keçirilməsi və elmi-tədqiqat işlərinin yerinə yetirilməsi üçün müvafiq İKT ilə təchiz olunmuş kabinet və laboratoriyalar, kompyüter sinifləri, emalatxanalar və s. ilə təmin olunmuş maddi-texniki bazası olmalıdır. Təhsilalanların ali təhsil müəssisəsinin lokal şəbəkəsinə, internetə, məlumat bazalarına, elektron kitabxanalarına, axtarış sistemlərinə çıxışı təmin edilməlidir.
   2. Fənlərin tədrisi, bir qayda olaraq, ali təhsil müəssisələrinin elmi dərəcəsi və ya elmi adı olan professor-müəllim heyəti tərəfindən aparılır. Bu fəaliyyətə həmçinin müvafiq ixtisas üzrə minimum magistr dərəcəsinə sahib və həmin sahədə iş təcrübəsi olan digər müəssisə və təşkilatlarda çalışan şəxslər də cəlb oluna bilər.
   3. Magistrlik dissertasiyalarına elmi rəhbərlik, bir qayda olaraq, həmin təhsil müəssisəsində çalışan professor-müəllim heyətinin elmi adı və ya müvafiq ixtisas üzrə minimum magistr dərəcəsinə sahib və həmin sahədə iş təcrübəsi olan digər müəssisə və təşkilatlarda çalışan şəxslər tərəfindən həyata keçirilir.
   4. **Tədris prosesinin forma və metodları**
2. Magistrantın nəzəri təlimi və pedaqoji hazırlığı mühazirə-seminar, məsləhət, sərbəst iş, pedaqoji təcrübə və s. formalarda həyata keçirilir.
   1. Magistr hazırlığı üzrə tədris prosesində şifahi şərh, müsahibə, interaktiv təlim, müstəqil iş, diskussiya, dəyirmi masa, illüstrasiya, tədqiqatçılıq, laboratoriya və praktik iş və digər metodlardan istifadə edilə bilər.
   2. **060410 – Dövlət və bələdiyyə idarəetməsi** ixtisası üzrə magistr hazırlığında elmi-tədqiqat və elmi-pedaqoji təcrübələr nəzərdə tutulur (təcrübələrin məqsəd və vəzifələri ixtisasdan asılı olaraq müəyyənləşdirilir). Təcrübələr növündən asılı olaraq müvafiq təşkilatlarda, yaxud ali məktəblərin kafedra və laboratoriyalarında keçirilə bilər.
3. **Yekun dövlət attestasiyasına qoyulan tələblər və**

**qiymətləndirmə**

* 1. Yekun dövlət attestasiyası magistrlik dissertasiyasının müdafiəsindən ibarətdir. Dissertasiyanın məzmununa, həcminə, strukturuna qoyulan tələblər və onun müdafiəsi qaydaları Azərbaycan Respublikası Təhsil Nazirliyi tərəfindən müəyyənləşdirilir.
  2. Təhsilalanların biliyinin qiymətləndirilməsi Azərbaycan Respublikası Nazirlər Kabineti tərəfindən təsdiq edilmiş qaydalar əsasında həyata keçirilir.
  3. Yekun Dövlət Attestasiyası nəticəsində məzunlara magistr ali elmi-ixtisas dərəcəsi və dövlət nümunəli diplom verilir.